በዓል ሞያ ሕጊ ኣደም ካሴ (ዶ/ር) ዓንቀጽ 62'ቲ ሕገ መንግስቲ፡ ካብዚ ብተወሳኺ ድማ እዚ ንምፍጻም ዝወጽአ ኣዋጅ 359 ዓንቀጽ 12 ጠቒሱ፡ ኣግባብነት ከምዘለዎ የረድእ። ኣብቲ ደብዳበ ዝተጸርሑ ወሲኹ፡ ኣብቲ ሕገ መንግስቲ ዝሰፈሩ ዓንቐጻት ከምዘለው'ውን ይዛረብ። እቲ ቤት ምኽሪ ፌዴሬሽን እቲ ተግባር 'ሕገ መንግስታዊ ስርዓት ዘፍርስ'ዩ' ኣብ ዝብል መደምደምታ በጺሑ ኣሎ። ንሱ ከምዝብሎ፡ ናይቲ ስርዓት ፌዴራሊዝም ቀንዲ መምርሒ፡ ኣብ'ቲ ሕገ መንግስቲ ዝሰፈረ ናይ ስልጣን ምምርቓሕ ምኽባር መሰረት ከምዝኾነ እዩ ዝዛረብ። ክልላት፡ ስልጣን ፌዴራል መንግስቲ፤ ፌዴራል መንግስቲ ድማ ስልጣን እተን ክልላት ከኽብሩ ከምዘለዎም ይሕብር። "ጸገም ዝኸውን ዘሎ ግን" ይብል እቲ ምሁር፡ "ኣብ ካልኦት ዓድታት እቲ ሕገ መንግስቲ ተጥሒሱ'ዶ ኣይተጥሓሰን ዝርኢ ነጻ ቤት ፍርዲ ኣሎ። ኣብ ኢትዮጵያ ግን ባዕሉ ቤት ምኽሪ ፌዴሬሽን እዩ ዘጻሪ" ይብል። ቤት ምኽሪ ፌደሬሽን ኢትዮጵያ፡ ኣብ'ቲ ኣካታዓይ ምንዋሕ መረጻ ውሳነ ኣሕሊፉ 'ኮሚሽን ወሰንን መንነትን' ምስ ሕገ-መንግስቲ ይሳነ'ዶ?
